section_heading: Povijest
paragraph_text: 240px|thumb|lijevo|Džamija u mjestu Log pod Mangartom, prva džamija u Sloveniji Kada se 1915. godine otvorio Soški front između Austrougarske i Italije na području današnje zapadne Slovenije, na ove su prostore došle brojne bosanskohercegovačke jedinice u sastavu austrougarske vojske. Tako je u alpsko selo Log pod Mangartom 1916. godine došao Četvrti bošnjački regiment, koji je u jesen iste godine sagradio džamiju. U novinama Slovenec, tadašnjem političkom listu iz 1917. godine, objavljeno je da će na otvorenju te džamije u Logu pod Mangartom biti najviši predstavnik muslimana iz Bosne i Hercegovine, reis-ul-ulema Mehmed Džemaluddin ef. Čaušević i vojni muftija. Bošnjaci su bili poznati kao neustrašivi i hrabri branitelji, te u toku rata Talijani nikada nisu uspjeli probiti položaje Bošnjaka. Nakon završetka rata, Bošnjaci su se preko Vršiča povukli do Ljubljane. Interesantno je da su mještani Kranjske Gore poslije odlaska Bošnjaka proširili priče, da Talijane na Vršiču čekaju Bošnjaci, što neki uzimaju kao dokaz, zašto Talijani nikada nisu prešli Vršič i spustili se do Ljubljane. Džamija je nakon rata srušena. Pretpostavlja se da su je srušili Talijani, kako bi se time Bošnjacima osvetili za brojne poraze na tom ratištu. Danas postoji samo šest fotografija ove džamije.<ref> thumb|350px|Položaj Mešihata Islamske zajednice u Republici Sloveniji u okviru [[Islamska zajednica u Bosni i Hercegovini|Islamske zajednice u Bosni i Hercegovini]] U blizini džamije i danas se nalazi mezarje gdje su ukopana 102 Bošnjaka. Prvobitno na mezarovima su se nalazili nišani, da bi ih netko nakon rata zamijenio križevima. Međutim 18. kolovoza 2007. godine, na inicijativu Islamske zajednice u Republici Sloveniji, križevi su ponovo zamijenjeni nišanima.<ref><ref> Isto tako je i u naselju Most na Soči postojao mesdžid kojeg su sagradili Bošnjaci iz 6. bosanskohercegovačkog streljačkog bataljona.<ref><ref>